CELEX: 62018CN0472
Language: da
Date: 2018-07-19 00:00:00
Title: Sag C-472/18: Anmodning om præjudiciel afgørelse indgivet af Tribunal Superior de Justicia de Galicia (Spanien) den 19. juli 2018 — ER mod Agencia Estatal de la Administración Tributaria

15.10.2018   
            
            
               DA
            
            
               Den Europæiske Unions Tidende
            
            
               C 373/7
            
         
      Anmodning om præjudiciel afgørelse indgivet af Tribunal Superior de Justicia de Galicia (Spanien) den 19. juli 2018 — ER mod Agencia Estatal de la Administración Tributaria
      (Sag C-472/18)
      (2018/C 373/08)
      Processprog: spansk
      
         Den forelæggende ret
      
      Tribunal Superior de Justicia de Galicia
      
         Parter i hovedsagen
      
      
         Sagsøger: ER
      
         Sagsøgt: Agencia Estatal de la Administración Tributaria
      
         Præjudicielt spørgsmål
      
      Er en bestemmelse i en kollektiv overenskomst og en virksomhedspraksis — hvorefter ancienniteten for en deltidsansat med en »vertikal« arbejdstidstilrettelæggelse med henblik på aflønning og forfremmelse skal beregnes på årsbasis, idet der udelukkende tages hensyn til den tid, hvor der er blevet leveret ydelser — i strid med § 4, stk. 1 og 2, i den europæiske rammeaftale vedrørende deltidsarbejde, Rådets direktiv 97/81/EF af 15. december 1997 (1) og artikel 2, stk. 1, litra b), og 14, stk. 1, i Europa-Parlamentets og Rådets direktiv 2006/54/EF af 5. juli 2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning) (2)?
      
         (1)  Rådets direktiv 97/81/EF af 15.12.1997 om rammeaftalen vedrørende deltidsarbejde, der er indgået af Unice, CEEP og EFS. (EFT L 14, s. 9).
      
         (2)  Europa-Parlamentets og Rådets direktiv 2006/54/EF af 5.7.2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning) (EUT L 204, s. 23).